ཁོས་སྤྲོ་སེམས་བརྟས་པའི་ངང་ནས་འཇམ་མགོན་ཀོང་སྤྲུལ་ལྟ་བུའི་མཁས་ཆེན་དང་གྲུབ་མཐའ་རིས་མེད་ཀྱི་ལྟ་བ་དང་རྙིང་མ་པ་དང་ས་སྐྱ་པ་དང་དུས་རབས་དཀྱིལ་མའི་བོད་ཀྱི་རི་མོའི་སྒྱུ་རྩལ་ལ་སོགས་བོད་ཀྱི་རིག་གནས་དང་ལོ་རྒྱུས་ཀྱི་ཟ་ཟུར་དང་དུས་སྔ་ཕྱི་སོགས་མ་འདུས་པ་མེད་པ་ནུབ་ཕྱོགས་སུ་སླེབས་པའི་བོད་ཀྱི་ཡིག་ཆ་དང་རྒྱ་གར་དུ་ཡོད་པའི་བོད་ཀྱི་ཡིག་ཆ་དང་གཞན་ཡང་ཁོས་བླ་མ་ཆེ་གེ་མོ་དང་ཞལ་བརྡ་གནང་བའམ་མཁས་པ་གང་ཞིག་ཁོའི་མདུན་ལ་བཅར་ནས་བཤད་པ་ལ་སོགས་གཞི་བྱས་ནས་འགོ་བརྗོད་དུ་བྲིས་ཡོད།རིག་པ་གསར་པ་ཞིག་གི་ཆ་ནས་ཁོ་ལ་དཔྱད་གཞིར་རུང་བའི་ཡིག་ཆ་མང་པོ་མེད་པས་ཁོས་ཡིད་ཆེས་ཀྱི་གཞི་རུ་འཛིན་པ་ནི་ཁོས་བདེ་སྲུང་རིན་པོ་ཆེ་དང་ཞལ་བརྡ་གནང་བའི་རེག་ཟིག་དེབ་སྔོན་པོ་ཞིག་ཡོད་པ་དེར་གྱུར་པས་སི་ཡ་ཐལ་གྱི་ཞོགས་ཀའི་བློ་སྦྱོང་ལས་ཐོབ་པའི་ཚིག་ཀ་ཐར་ཐོར་འདི་དག་ལྡེ་ལེ་གསར་པ་རུ་བོད་ཅེས་པ་འདི་དེང་རབས་ཀྱི་རིག་པའི་འཇུག་ཡུལ་གསར་པ་ཞིག་ཏུ་གྱུར་པའི་རྨང་རྡོ་རུ་འགྱུར་བ་སུས་དཔོག་སྲིད་དམ།